text: Stort underskud i Den Jyske Sparekasse
  27 februar 2015 kl. 17.31
  Den Jyske Sparekasse havde et underskud på 121 mio. kr. før skat, viser det netop offentliggjorte regnskab. Det resulterer i fyringer.
  Sparekassen med hovedsæde i Grindsted har mange landbrugskunder. De er hårdt ramt af den russiske boykot af danske landbrugsvarer, og det rammer sparekassen.
  Underskuddet får sparekassen til at effektivisere og fyre medarbejdere.
  - Vi har blandt andet besluttet at sammenlægge 6 mindre filialer med nærmeste større filial. Kundernes daglige brug af filialerne bliver mindre, og vi har brug for at reducere omkostningerne, hvilket desværre medfører, at vi kommer til at sige farvel til 14 medarbejdere, siger Den Jyske Sparekasses ordførende direktør Claus E. Petersen.
  Årsregnskabet
  